ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΤΕΤΑΡΤΟ _ Αρ. Φύλλου 1620 

31 Δεκεμβρίου 1993 


ΠΕΡΙΕΧΟΜΕΝΑ 


ΑΠΑΛΛΟΤΡΙΩΣΕΙΣ 

ΑΝΑΚΟΙΝΩΣΕΙΣ 

Ανακοίνωση παρακατάθεσης αποζημίωσης ακινήτου 
ΕΡΜΟΥ και ΑΘΗΝΑΣ 1 που έχει απαλλοτριωθεί με 
την Κ.Υ.Α. 1075044/5402/92 (ΦΕΚ 960/Δ/ 
21.9.92) . 1 

ΠΟΛΕΟΔΟΜΙΑ 

ΑΠΟΦΑΣΕΙΣ 


Αναστολή οικοδομικών εργασιών και χορήγησης οικο¬ 
δομικών αδειών σε εντός των εγκεκριμένων ρυμο¬ 
τομικών σχεδίων περιοχές των Δήμων Πεύκης και 

Λυκόβρυσης (Ν. Αττικής). 2 

Χαρακτηρισμός ως διατηρητέου κτιρίου που βρίσκεται 
εντός του ρυμοτομικού σχεδίου Κοινότητας Καλυ¬ 
βιών θορυκού (Ν. Αττικής) και καθορισμός ειδικών 
όρων και περιορισμών δόμησης αυτού. 3 


ΑΠΑΛΛΟΤΡΙΩΣΕΙΣ 

ΑΝΑΚΟΙΝΩΣΕΙΣ 

Ανακοίνωση παρακατάθεσης αποζημίωσης ακινήτου Εδ*) 
ΜΟΥ και ΑΘΗΝΑΣ 1 που έχει απαλλοτριωθε! με την 
Κ.Υ.Α. 1075044/5462/92 (ΦΕΚ 960/Δ/21.9.92). 

Ο ΠΡΟΕΔΡΟΣ Δ.Σ. ΤΗΣ 
ΑΤΤΙΚΟ ΜΕΤΡΟ Α.Ε. 

Αφού λάβαμε υπόψη: 

1. Τις διατάξεις του Ν.Δ. 797/71 «περί αναγκαστικών 
Απαλλοτριώσεων» ΦΕΚ 1Α/71. 

2. Τις διατάξεις του άρθρου 10 του Ν. 1955/91 «περί 
ιδρύσεως της Εταιρείας ΑΤΤΙΚΟ ΜΕΤΡΟ Α.Ε.» ΦΕΚ 
112Α/91. 


3. Την Κ.Υ. Απόφαση 1075044/92 (ΦΕΚ 960Δ/92) με 
την οποία κηρύχθηκε η απαλλοτρίωση των ακινήτων που 
απαιτούτναι για την κατασκευή του Σταθμού ΜΕΤΡΟ στη 
θέση «Μοναστηράκι». 

4. Την απόφαση 3Θ7/93 του Μον. Πρωτοδικείου Αθη¬ 
νών με την οποία προσδιορίσθηκαν οι προσωρινές τιμές 
μονάδας. 

5. Το από 31.07.91 πρακτικό του Διοικητικού Συμβου¬ 
λίου της ΑΤΤΙΚΟ ΜΕΤΡΟ Α.Ε. με το οποίο το πρώτο Διοι¬ 
κητικό Συμβούλιο αυτής συγκροτήθηκε σε σώμα (ΦΕΚ ΑΕ 
& ΕΠΕ 3495/08.08.91), ανακοινώνουμε: 

Στα πρόσωπα που έχουν ή αξιώνουν εμπράγματα δικαι¬ 
ώματα επί των ακινήτων που απαλλοτριώθηκαν με την 
Κ. Υ. Α. 1075044/5462/92 (ΦΕΚ 960Δ/92) των Υπουργών 
Οικονομικών και ΠΕ.ΧΩ.ΔΕ. για την κατασκευή του Σταθ¬ 
μού «Μοναστηράκι» της Γραμμής Νο 3 του ΜΕΤΡΟ ΑΘΗ¬ 
ΝΩΝ στη θέση «Μοναστηράκι» του Δήμου Αθήνας, ότι η 
αποζημίωση του ακινήτου που προσδιορίσθηκε με την 
απόφαση 367/93 του Μονομελούς Πρωτοδικείου Αθηνών 
έχει κατατεθεί στο Ταμείο Παρακαταθηκών και Δα¬ 
νείων. 

Σε εκτέλεση της σχετικής κατάθεσης εκδόθηκε το 
Γραμμάτιο συστάσεως παρακαταθήκης με Νο 2046/ 
9.9.93 συνολικού ποσού 151.143.091 δρχ. 

Η παρακατάθεση της αποζημίωσης έγινε υπέρ των φε- 
ρομένων ιδιοκτητών που αναγράφονται παρακάτω και θα 
καταβληθεί μόνο στα πρόσωπα που θα αναφνωρισθούν δι¬ 
καιούχοι. 

Κληρονόμοι Ν. ΜΑΛΕΒΙΤΗ (αρ. κτημ. 01) ποσό 
151.,143.091. 

Η ανακοίνωση αυτή να δημοσιευθεί στην Εφημερίδα 
της Κυβερνήσεως. 

Αθήνα, 9 Σεπτεμβρίου 1993 
Ο Πρόεδρος 
ΡΑΦΑΗΛ ΜΩΫΣΗΣ 

(Αριθμ. διπλ. ΔΟΥ ΦΑΒΕ Αθηνών 9850741/30.12.93) 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 111573/8440 (2) 

Αναστολή χορήγησης οικοδομικών εργασιών και χορήγη¬ 
σης οικοδομικών αδειών σε εντός των εγκεκριμένων 

ρυμοτομικών σχεδίων περιοχές των Δήμων Πεύκης και 

Λυκόβρυσης (Ν. Αττικής). 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 8 και 85Α του από 
17.7.1923 Ν. Δ/τος «Περί σχεδίων πόλεων κ.λ.π.» (Α' 
228), όπως μεταγενέστερα τροποποιήθηκαν και συμπλη¬ 
ρώθηκαν. 

2. Τις διατάξεις της παρ. 1 (εδ. ιδ) του άρθρου 23 του Ν. 
1558/1985 «Κυβέρνηση και Κυβερνητικά Όργανα» (Α' 
137). 

3. Τις διατάξεις της παρ. 5 του άρθρου 12 του Ν. 1647/ 
1988 «Οργανισμός Κτηματολογίου και Χαρτογραφήσεων 
Ελλάδας (Ο.Κ.Χ.Ε.) και άλλες σχετικές διατάξεις» (Α’ 
141). 

4. Τις διατάξεις του άρθρου 99 παρ. 3 του Ν. 1892/ 
1990 «Για τον εκσυγχρονισμό και την ανάπτυξη και άλλες 
διατάξεις» (Α' 101) όπως αντικαταστάθηκε με την παρ. 2 
του άρθρου 7 του Ν. 2052/1992 «Μέτρα για την αντιμετώ¬ 
πιση του νέφους και πολεοδομικές ρυθμίσεις» (Α' 94). 

5. Τις διατάξεις της παρ. Β του άρθρου 1 του Π. Δ/τος 
28/1993 «Καθορισμός αρμοδιοτήτων που διατηρούνται 
από τον Υπουργό και τις Περιφερειακές Υπηρεσίες διανο- 
μαρχιακού επιπέδου του Υπουργείου Περιβάλλοντος, Χω¬ 
ροταξίας και Δημοσίων Έργων» (Α' 9). 

6. Τις διατάξεις του άρθρου 29Α του Ν. 1558/1985 
όπως αυτό προστέθηκε με το άρθρο 27 του Ν. 2081 /1992 
(Α' 154) και το γεγονός ότι από τις κανονιστικές διατάξεις 
αυτής της απόφασης δεν προκαλείται δαπάνη σε βάρος 
του κρατικού προϋπολογισμού και του οικείου Ο.Τ.Α. 

7. Το 239/4.10.1993 υπηρεσιακό σημείωμα της Διεύ¬ 


θυνσης Πολεοδομικού Σχεδιασμού, αποφασίζουμε: 

1. Αναστέλλεται για ένα (1) έτος οι υπόγειες οικοδομι¬ 
κές εργασίες, συμπεριλαμβανομένης και της κατασκευής 
θεμελίων και η χορήγηση οικοδομικών αδειών γι’ αυτές σε 
εντός των εγκεκριμένων ρυμοτομικών σχεδίων περιοχές 
των Δήμων Πεύκης και Λυκόβρυσης (Ν. Αττικής) και ειδι¬ 
κότερα εκατέρωθεν του άξονα της Λεωφόρου Κύμης, σε 
τμήμα της μελετούμενης σήραγγας από τη Λεωφόρο Ει¬ 
ρήνης προς Βορρά μέχρι την οδό Αθανασίου Διάκου όπου 
έχει επιβληθεί αναστολή με την 81497/17.9.1992 (Δ' 
1038) απόφαση του Υφυπουργού Περιβάλλοντος Χωρο¬ 
ταξίας και Δημοσίων Έργων, όπως οι περιοχές φαίνονται 
περικλειόμενες με κόκκινη συνεχή γραμμή στα (2) σχετικά 
πρωτότυπα διαγράμματα (ΟΡ 02 και ΟΡ 03)σε κλίμακα 
1:500 που θεωρήθηκαν από τον Προϊστάμενο της Δ/νσης 
Τοπογραφικών Εφαρμογών με την 111573/1993 Πράξη 
του και που αντίτυπά τους σε φωτοσμίκρυνση δημοσιεύο¬ 
νται με την παρούσα απόφαση ως εξής: 


Απο Εως 

Πλάτος εκατέρρωθεν 

Βάθος μεγαλύ 


του κεντρικού άξονα 

τερο από: 


Λεωφόρου Κύμης 


Λ. Ειρήνης-χθ1+000 

±60,00μ. 

20,00μ 

ΧΘ1 + 000-χθΙ + 150 

± 55,00μ. 

15,00μ. 

ΧΘ1 +150-χθ1 +200 

± 50,00μ. 

ΙΟ,ΟΟμ. 

ΧΘ1 + 200-χθΙ + 250 

± 47,50μ. 

7,50μ. 

ΧΘ1 + 250-χθΙ + 300 

± 45,00μ. 

5,00μ. 

ΧΘ1 + 300-οδό Αθ. 



Διάκου 

±45,00μ. 

2,50μ. 

(μεταξύ Ο.Τ. 147 και 148 Δήμου Λυκόβρυσης) 

2. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 


Κυβερνήσεως. 

Αθήνα, 23 Δεκεμβρίου 1993 

Ο ΥΠΟΥΡΓΟΣ 

ΚΟΣΤΑΣ ΛΑΛΙΩΤΗΣ 

Αριθ. 111477/8350 (3) 

Χαρακτηρισμός ως διατηρητέου κτιρίου που βρίσκεται 
εντός του ρυμοτομικού σχεδίου Κοινότητας ΚαλυβΙων 
θορυκού (Ν. Αττικής) και καθορισμός ειδικών όρων και 
περιορισμών δόμησης αυτού. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 4 (παρ. 2) του Ν. 
1577/1985 «Γενικός Οικοδομικός Κανονισμός» (Α’ 210), 
όπως τροποποιήθηκαν με το άρθρο 1 (παρ. 1 και 2) του Ν. 
1772/1988 «Τροποποίηση διατάξεων του Ν. 1577/1985 
«Γ.Ο.Κ.» και άλλες διατάξεις». 

2. Την 67598/758/16.6.1992 απόφαση του Υφυπουρ¬ 
γού Περιβάλλοντος, Χωροταξίας και Δημοσίων Έργων 
«Μεταβίβαση αρμοδιοτήτων του Υφυπουργού Περιβάλλο¬ 
ντος, Χωροταξίας και Δημοσίων Έργων στον Γενικό Γραμ- 
ματέα, στους Γενικούς Διευθυντές και στους Προϊσταμέ¬ 
νους Διευθύνσεων και Τμημάτων του Υπουργείου Περι¬ 
βάλλοντος, Χωροταξίας και Δημοσίων Έργων» (Β’ 435). 

3. Τις διατάξεις της παρ. Β του άρθρου 1 του Π. Δ/τος 
28/5.2.1993 «Καθορισμός αρμοδιοτήτων που διατηρού¬ 
νται από τον Υπουργό και τις Περιφερειακές Υπηρεσίες 
διανομαρχιακού επιπέδου του Υπουργείου Περιβάλλο¬ 
ντος, Χωροταξίας και Δημοσίων Έργων» (Α’ 9). 

4. Το 2554/9.8.1993 έγγραφο της Κοινότητας Καλυ¬ 
βιών θορυκού. 

5. Την από 21.6.1993 εισήγηση - αιτιολογική έκθεση 
της Διεύθυνσης Πολεοδομικού Σχεδιασμού - Τμήμα Πα¬ 
ραδοσιακών Οικισμών. 

6. Το 63976/3524/21.6.1993 έγγραφο της Διεύθυν¬ 
σης Πολεοδομικού Σχεδιασμού - Τμήμα Παραδοσιακών 
Οικισμών προς την Κοινότητα Καλυβιών. 

7. Τις διατάξεις του άρθρου 29Α του Ν. 1558/1985 
όπως αυτό προστέθηκε με το άρθρο 27 του Ν. 2081 /1992 
(Α' 154) και το γεγονός ότι από τις κανονιστικές διατάξεις 
αυτής της απόφασης δεν προκαλείται δαπάνη σε βάρος 
του κρατικού προϋπολογισμού και του οικείου Ο.Τ.Α., 
αποφασίζουμε: 

1. Χαρακτηρίζεται ως διατηρητέο το κτίριο που βρίσκε¬ 
ται στην Κεντρική Πλατεία της Κοινότητας Καλυβιών θο¬ 
ρυκού (Ν. Αττικής) στοι Οικοδομικό Τετράγωνο 75α, φε- 
ρόμενο ως ιδιοκτησία της Κοινότητας Καλυβιών, όπως 
φαίνεται με μαύρη διαγράμμιση στο σχετικό πρωτότυπο 
διάγραμμα σε κλίμακα 1:500 που θεωρήθηκε από τον 
Προϊστάμενο της Διεύθυνσης Τοπογραφικών Εφαρμογών 
με την 111477/1993 πράξη του και που αντίτυπό του σε 


φωτοσμίκρυνση δημοσιεύεται με την παρούδα από¬ 
φαση. 

2. Διατηρητέο χαρακτηρίζεται το αρχικό εκάστοτε κτί¬ 
ριο όπως και οι εναρμονιζόμενες με το αρχικό κτίριο μετα¬ 
γενέστερες προσθήκες όχι όμως και τα πάσης φύσεως 
καθ' ύψος ή κατ' επέκταση υπάρχοντα προσκτίσματα που 
αλλοιώνουν το αρχικό κτίριο. 

Ο καθορισμός των προσκτισμάτων που αλλοιώνουν το 
αρχικό κτίριο πραγματοποιείται από την Επιτροπή Πολεο- 
δομικού και Αρχιτεκτονικού Ελέγχου (ΕΠΑΕ). 

3. Στο πιο πάνω κτίριο που χαρακτιρίζεται ως διατηρη¬ 
τέο απαγορεύεται κάθε αφαίρεση, αλλοίωση ή κατα¬ 
στροφή τόσο των επί μέρους αρχιτεκτονικών ή καλλιτεχνι¬ 
κών διακοσμητικών στοιχείων του όσο και του κτιρίου συ¬ 
νολικά πλην των προσκτισμάτων ή των στοιχείων του κτι¬ 
ρίου για τα οποία η ΕΠΑΕ έχει γνωμοδοτήσει για την αφαί¬ 
ρεσή τους. 

4. Επιτρέπεται η επισκευή, ο εκσυγχρονισμός των εγκα¬ 
ταστάσεων, η στατική ενίσχυση και η εσωτερική διαρρύθ¬ 
μιση του κτιρίου που χαρακτηρίζεται ως διατηρητέο, εφό¬ 
σον δεν αλλοιώνεται ο γενικός αρχιτεκτονικός χαρακτή¬ 
ρας του κτιρίου και δεν θίγονται τα διατηρητέα στοιχεία 
του. 

5. Σε περίπτωση αποκατάστασης του κτιρίου που έχει 
υποστεί μεγάλες αλλοιώσεις και υπάρχουν ανεπαρκή 
στοιχεία για το ίδιο το κτίριο, πρέπει να λαμβάνεται υπόψη 
η βασική αρχιτεκτονική σύνθεση και η συγγενής μορφολο¬ 
γία και τεχνολογία των όψεων των κτιρίων της περιοχής. 

6. Δεν επιτρέπεται η τοποθέτηση φωτεινών επιγραφών 
και διαφημίσεων στο χαρακτηριζόμενο ως διατηρητέο κτί¬ 
ριο. 

Επιτρέπονται μόνο οι περιορισμένων διαστάσεων επι¬ 
γραφές που πληροφορούν για τυχόν χρήση των χώρων του 
κτιρίου και μετά από έγκριση της ΕΠΑΕ. 

7. Για οποιαδήποτε εργασία στο εξωτερικό ή εσωτερικό 
του διατηρητέου κτιρίου καθώς και για την τοποθέτηση 
επιγραφών απαιτείται η έγκριση της Επιτροπής Πολεοδο- 
μικού και Αρχιτεκτονικού Ελέγχου (ΕΠΑΕ). 

8. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Αθήνα, 20 Δεκεμβρίου 1993 

Με Εντολή Υπουργού 
Ο Γενικός Γραμματέας 
ΑΛΕΞΑΝΔΡΟΣ ΒΟΥΛΓΑΡΗΣ 

